У чарговы раз хачу нагадаць жыхарам раёна аб пастаяннай пільнасці і абачлівасці пры абыходжанні з агнём і яго крыніцамі. Старайцеся наогул не курыць у памяшканні. Ведайце, што алкаголь і курэнне – рэчы несумяшчальныя, а спробы іх аб’яднаць маюць горкі вынік. Не заставайцеся абыякавымі да лёсу сваіх блізкіх, знаёмых і суседзяў, якіх можна аднесці да заядлых курцоў і аматараў-выпівак. Часцей наведвайце іх. Магчыма ваш нечаканы прыход у іх дом уратуе іх ад бяды. Будзьце ўважлівымі пры паленні печаў. Калі выявілі нейкія непаладкі ў ёй, то тэрмінова іх ліквідуйце, усе шчыліны замажце гліняным растворам, ніколі не пакідайце распаленую печ, ацяпляльны кацёл на цвёрдым паліве ці кацёл-кормазапарнік без увагі. Ведайце і памятайце, што пажар з-за печы часта абарачаецца вялізарнымі матэрыяльнымі стратамі. Не карыстайцеся няспраўнымі электрапрыборамі і не эксплуатуйце няспраўнае электраабсталяванне. Падвойце свае пільнасць і увагу, калі карыстаецеся электранагравальнымі прыборамі. Не пакідайце без нагляду малалетніх дзяцей, з самага ранняга ўзросту вучыце іх правільнаму, а галоўнае – асцярожнаму абыходжанню з агнём і іх крыніцамі.